Talk:Solar/@comment-4313830-20110818151847

solar (logos) > sončni (logos)

Sem za različico Sončni logos. Pri prevodu se NUJNO izgubi kak pomen, to je povsem običajno in glede tega je potrebno ostati razumen. Sicer bi vsak termin ostal tujka, kar pomeni uvajanje podrejenosti jezika prevoda glede na jezik izvirnika. Spomnimo se, da je jezik ezoterike splošni jezik (metajezik), ki ga je potrebno nujno zaznavati tudi intuitivno, kar pomeni, da ga slovenjenje ne ovira, pač pa premajhna ponotranjenost razumevanja (globinsko razumevanje besedila, se pravi razumevanje na ravni temeljnega sporočila).

Glede velike začetnice se ime logosa Sonca glasi Sončni logos, logosa Zemlje Zemljin logos ipd., vendar pa pišemo z malo zemeljski logos (zaradi pravila pridevnika na –ski/-ški!), če je to različico sploh smiselno uporabljati (jo odsvetujem in priporočam Zemljin logos). Ko je logos v vlogi določenega logosa, npr. logosa Sonca, pišemo z veliko: Logos. Ko logos ni v tej vlogi, ampak pomeni logosa nasplošno, pišemo z malo: logos. Za slovenščino velja, da se nasplošno veliko manj ogreva za rabo velike začetnice v primerjavi z zlasti nemščino, a tudi angleščino. Menim tudi, da je v ezoteriki vse izjemno spoštljivo, zato vzvišenosti določenih bitij ni potrebno dodatno poudarjati z veliko začetnico. Tudi v sodobnejših angleških ezoteričnih besedilih je velike začetnice manj kot nekoč, denimo v času Blavatskyjeve.

Pri uporabi termina logos zagovarjam vidik živosti, ki se izraža skozi edninsko tožilniško rabo: (vidim) logosa, in ne: (vidim) logos.

Glede termina sončni sistem/osončje se spomnim, da sem v skriptah DU (3. letnik) našel oboje.